PMIndiaData/PMIndiaSum huggingface dataset:
জম্মু ও কাশ্মীরে রাষ্ট্রপতি শাসনের মেয়াদ আরও ছ’মাস বৃদ্ধির প্রস্তাবে মন্ত্রিসভার সায়; ৩রা জুলাই থেকে মেয়াদ বৃদ্ধির প্রস্তাব কার্যকর হচ্ছে

জম্মু ও কাশ্মীরের রাজ্যপালের পাঠানো প্রতিবেদন অনুযায়ী, বর্তমান পরিস্থিতির ওপর ভিত্তি করে কেন্দ্রীয় মন্ত্রিসভা রাজ্যে রাষ্ট্রপতি শাসনের মেয়াদ আরও ছ’মাস বহাল রাখার প্রস্তাব অনুমোদন করেছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার মন্ত্রিসভার বৈঠকে আরও সিদ্ধান্ত হয়েছে যে, ভারতের সংবিধানের ৩৫৬ (৪) ধারা অনুযায়ী ঐ রাজ্যে রাষ্ট্রপতি শাসনের মেয়াদ আগামী ৩রা জুলাই থেকে কার্যকর হবে। মন্ত্রিসভার এই সিদ্ধান্তের ফলে রাজ্যে রাষ্ট্রপতি শাসনের মেয়াদ আরও ছ’মাস বহাল থাকবে। উল্লেখ করা যেতে পারে, রাষ্ট্রপতি শাসনের মেয়াদ আগামী ২রা জুলাই শেষ হচ্ছে। রাজ্যের রাজ্যপাল এই মেয়াদ আরও ছ’মাস বৃদ্ধির সুপারিশ করেছে। সংসদের আসন্ন অধিবেশনে রাজ্যে রাষ্ট্রপতি শাসনকালের মেয়াদ বৃদ্ধি সংক্রান্ত প্রস্তাবটি অনুমোদনের জন্য পেশ করা হবে বলে মন্ত্রিসভার পক্ষ থেকে সিদ্ধান্ত নেওয়া হয়েছে।
প্রধানমন্ত্রী আজ বিকেলে গুজরাটের বন্যাদুর্গত এলাকাগুলি বিমানযোগে পরিদর্শন করবেন

গুজরাটের মুখ্যমন্ত্রী শ্রী বিজয় রূপানী আজ সকালে সংসদ ভবনে প্রধানমন্ত্রী শ্রী নরেন্দ্রমোদীর সঙ্গে সাক্ষাৎ করেন। তিনি প্রধানমন্ত্রীকে রাজ্যের কিছু অংশে প্রবল বর্ষণএবং বন্যাজনিত পরিস্থিতি বিষয়ে অবহিত করেন। এরপরইপ্রধানমন্ত্রী নতুন রাষ্ট্রপতির শপথ গ্রহণ অনুষ্ঠান শেষে আজ বিকেলে উত্তর গুজরাটেরবন্যাদুর্গত এলাকাগুলি বিমানযোগে সফর করার সিদ্ধান্ত নেন।
ওড়িশায়বাস দুর্ঘটনায় প্রাণহানি  :  সমবেদনাপ্রধানমন্ত্রীর

ওড়িশারআঙ্গুল জেলায় এক বাস দুর্ঘটনায় প্রাণহানির সংবাদে দুঃখ ও সমবেদনা প্রকাশ করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ ওড়িশার আঙ্গুল জেলায় বাস দুর্ঘটনার খবর মর্মবিদারক । আহত ও নিহতদের পরিবার-পরিজনদের সঙ্গে আমারও রয়েছেপরিস্থিতি কাটিয়ে ওঠার মতো চিন্তাভাবনা ও প্রার্থনা”।
ছত্তিশগড়েসিআরপিএফ জওয়ানদের ওপর আক্রমণের ঘটনার তীব্র নিন্দা করলেন প্রধানমন্ত্রী  : শোক ও সমবেদনা জানালেন নিহতজওয়ানদের পরিবার-পরিজনকে

ছত্তিশগড়েসিআরপিএফ জওয়ানদের ওপর আক্রমণের ঘটনাকে কাপুরুষোচিত ও নিন্দনীয় বলে আখ্যা দিয়েছেনপ্রধানমন্ত্রী শ্রী নরেন্দ্র মোদী। জওয়ানদের সাহসিকতার বিশেষ প্রশংসা করে তিনিবলেছেন শহীদদের আত্মোৎসর্গ কখনই বিফলে যাওয়ার নয়। একবার্তায় প্রধানমন্ত্রী বলেন, “ছত্তিশগড়ে সিআরপিএফ জওয়ানদের ওপর আক্রমণের ঘটনাশুধুমাত্র কাপুরুষোচিতই নয়, একইসঙ্গে তা নিন্দনীয়ও। শহীদদের আত্মোৎসর্গ কখনই বিফলেযাওয়ার নয়। আমার শোক ও সমবেদনা জানাই তাঁদের পরিবার-পরিজনদের । ছত্তিশগড়েরহামলার ঘটনায় যাঁরা আহত হয়েছেন, তাঁরা দ্রুত সুস্থ হয়ে উঠুন এই প্রার্থনা জানাই।” /
স্বচ্ছ শক্তি ২০১৯ : স্বচ্ছ ভারতের চ্যাম্পিয়ন গ্রামের মহিলারা

প্রধানমন্ত্রী শ্রী নরেন্দ্র মোদী আগামীকাল (১২ই ফেব্রুয়ারি, ২০১৯) হরিয়ানার কুরুক্ষেত্র সফর করবেন। সেখানে স্বচ্ছ শক্তি ২০১৯, মহিলা পঞ্চায়েত প্রধানদের সভায় অংশ নিয়ে প্রধানমন্ত্রী স্বচ্ছ শক্তি ২০১৯ – এর পুরস্কার প্রদান করবেন। প্রধানমন্ত্রী কুরুক্ষেত্রে স্বচ্ছ সুন্দর শৌচালয় প্রদর্শনীটি ঘুরে দেখবেন এবং একটি জনসভায় ভাষণ দেবেন। প্রধানমন্ত্রী হরিয়ানায় একাধিক উন্নয়নমূলক প্রকল্পের উদ্বোধন/ভিত্তিপ্রস্তর স্থাপন করবেন। স্বচ্ছ শক্তি, ২০১৯ একটি জাতীয় স্তরের অনুষ্ঠান, যার লক্ষ্য স্বচ্ছ ভারত অভিযানে রূপায়ণে গ্রামীণ মহিলাদের অগ্রণী ভূমিকা জনসমক্ষে তুলে ধরা। সারা দেশ থেকে মহিলা পঞ্চায়েত প্রধানরা এই অনুষ্ঠানে অংশগ্রহণ করবেন। এই বছরের স্বচ্ছ শক্তি অনুষ্ঠানের লক্ষ্য মহিলাদের ক্ষমতায়ন।এ বছর প্রায় ১৫ হাজার মহিলা অংশ নেবেন বলে আশা করা হচ্ছে। পানীয় জল ও অনাময় মন্ত্রক হরিয়ানা সরকারের সঙ্গে যৌথভাবে স্বচ্ছ শক্তি ২০১৯ আয়োজনের দায়িত্বে রয়েছে। উদ্যোক্তারা স্বচ্ছ ভারত অভিযানে গ্রামাঞ্চলের তৃণমূল স্তর থেকে সেরা কাজগুলি সকলকে জানাবেন। অনুষ্ঠানে স্বচ্ছ ভারত এবং সাম্প্রতিককালে আয়োজিত স্বচ্ছ সুন্দর শৌচালয় (পরিষ্কার ও পরিচ্ছন্ন শৌচালয়) নামক অভিনব বিশ্ব স্তরের প্রচারানুষ্ঠানের সাফল্যগুলি তুলে ধরা হবে। প্রসঙ্গত, প্রধানমন্ত্রী শ্রী নরেন্দ্র মোদী ২০১৭ সালে প্রথম গুজরাটের গান্ধীনগরে স্বচ্ছ শক্তি কর্মসূচিটি চালু করেন। আন্তর্জাতিক মহিলা দিবসে অনুষ্ঠিত স্বচ্ছ শক্তি ২০১৭ কর্মসূচিতে সারা দেশ থেকে ৬ হাজার জন মহিলা পঞ্চায়েত প্রধান গুজরাটে একত্রিত হয়েছিলেন। তার পরের বছর স্বচ্ছ শক্তি ২০১৮ উত্তর প্রদেশের লক্ষ্ণৌতে অনুষ্ঠিত হয়েছিল। ৮ হাজার জন মহিলা পঞ্চায়েত প্রধান, ৩ হাজার মহিলা স্বচ্ছাগ্রহী এবং অন্যান্য ক্ষেত্রে জড়িত মহিলাদের স্বচ্ছ ভারত গড়ে তোলার প্রতি অসাধারণ অবদানকে স্বীকৃতি দেওয়া হয়। এবার এই কর্মসূচির তৃতীয় পর্বটি কুরুক্ষেত্র থেকে চালু করা হবে। তৃণমূল স্তরে, গ্রামীণ মহিলারা কিভাবে সমাজে পরিবর্তন আনার দূত হিসাবে কাজ করছেন এবং একটি স্বচ্ছ ভারত গড়ে তুলতে সামনে থেকে নেতৃত্ব দিয়ে মহিলাদের চালু করা উদ্যোগগুলির উদাহরণ এই স্বচ্ছ শক্তি। দোসরা অক্টোবর, ২০১৪ সালে প্রধানমন্ত্রী শ্রী নরেন্দ্র মোদী যে স্বচ্ছ ভারত অভিযান চালু করেছিলেন, সেই কর্মসূচির অধীনে চলতি উদ্যোগগুলির অংশ এই আন্দোলন। স্বচ্ছ ভারত অভিযানের লক্ষ্য দোসরা অক্টোবর, ২০১৯ – এর মধ্যে একটি পরিচ্ছন্ন ও উন্মুক্ত স্থানে শৌচকর্ম মুক্ত ভারত গড়ে তোলা। …
রাজ্য প্রতিষ্ঠা দিবসে মেঘালয়বাসীকে শুভেচ্ছা ও অভিনন্দন প্রধানমন্ত্রীর

শনিবার ছিলমেঘালয়ের রাজ্য প্রতিষ্ঠা দিবস। এই উপলক্ষে রাজ্যবাসীকে এক বার্তায় শুভেচ্ছা ওঅভিনন্দন জানিয়েছেন প্রধানমন্ত্রী শ্রী নরেন্দ্র মোদী। তিনি তাঁর বার্তায় বলেছেন : “মেঘালয়বাসীকে তাঁদেররাজ্য প্রতিষ্ঠা দিবস উপলক্ষে অভিনন্দন জানাই। ঐ রাজ্যের উন্নয়নের যাত্রাপথে আমারশুভেচ্ছা রইল।” /
স্মরনিকা নিলাম প্রক্রিয়ায় অংশগ্রহণ করার জন্য প্রধানমন্ত্রী সকলকে আহ্বান জানিয়েছেন

নতুনদিল্লি, ১৯শে সেপ্টেম্বর, ২০২১ প্রধানমন্ত্রী শ্রী নরেন্দ্র মোদী তাঁকে দেওয়া উপহারসামগ্রী ও স্মরণিকা নিলাম প্রক্রিয়ায় অংশগ্রহণের জন্য সকল নাগরিককে অনুরোধ জানিয়েছেন। তিনি বলেন, নমামী গঙ্গে উদ্যোগে নিলাম থেকে প্রাপ্ত অর্থ ব্যয় করা হবে। এক ট্যুইট বার্তায় প্রধানমন্ত্রী বলেছেন; “নানা সময়ে আমি বিভিন্ন উপহার সামগ্রী ও স্মরনিকা পেয়েছি। এগুলিকে নিলামে তোলা হবে। এর মধ্যে অলিম্পিক্সে আমাদের নায়ক নায়িকাদের দেওয়া উপহার সামগ্রীও রয়েছে। আপনারা নিলামে অংশ নিন। নিলামের অর্থ নমামী গঙ্গে উদ্যোগে পাঠানো হবে।“ /
ভারত-সিঙ্গাপুর অর্থনৈতিক সহযোগিতা চুক্তি সংশোধনের দ্বিতীয় খসড়ায় অনুমোদন কেন্দ্রীয় মন্ত্রিসভার

ভারত ও সিঙ্গাপুরের মধ্যে সার্বিক অর্থনৈতিক সহযোগিতা চুক্তি সংশোধনের দ্বিতীয় খসড়ার বিষয়টি কেন্দ্রীয় মন্ত্রিসভা অনুমোদন করেছে। প্রধানমন্ত্রী শ্রী নরেন্দ্র মোদীর পৌরোহিত্যে অনুষ্ঠিত কেন্দ্রীয় মন্ত্রিসভা আজ (তেসরা অক্টোবর) এ সংক্রান্ত প্রস্তাবে কর্মপরবর্তী অনুমোদন দেয়। চুক্তিটি গত ২৪শে আগস্ট স্বাক্ষরিত হয়। সংশোধিত চুক্তি স্বাক্ষরিত হলে দু’দেশের মধ্যে অর্থনৈতিক সহযোগিতা ও বাণিজ্য বৃদ্ধি পাবে। এর ফলে, এই চুক্তিটির সঠিক রূপায়ণও সম্ভব হবে।
প্রধানমন্ত্রী উত্তর-পূর্বাঞ্চলের সর্বাত্মক উন্নয়নের জন্য যেসব উদ্যোগ নেওয়া হয়েছে, সে সম্পর্কিত তথ্য সকলের মধ্যে ভাগ করে নিয়েছেন – ‘উত্তর-পূর্বাঞ্চলে ৮ বছর ধরে একাধিক কল্যাণমূলক উদ্যোগ’

নয়াদিল্লি, ১৩ জুন, ২০২২ প্রধানমন্ত্রী শ্রী নরেন্দ্র মোদী গত ৮ বছর ধরে উত্তর-পূর্বাঞ্চলের বিভিন্ন উন্নয়নমূলক উদ্যোগের কথা বিস্তারিতভাবে জানিয়েছেন। তাঁর ওয়েবসাইট, নমো অ্যাপ ও মাইগভ – এ এই উদ্যোগগুলির বিষয়ে বিভিন্ন নিবন্ধ ও ট্যুইট তিনি সকলের মধ্যে ভাগ করে নেন। কয়েকটি ট্যুইট বার্তায় প্রধানমন্ত্রী বলেছেন, “গত ৮ বছর ধরে উত্তর-পূর্বাঞ্চলে অভূতপূর্ব উন্নয়ন হয়েছে। পরিকাঠামো গড়ে তোলা, উন্নত স্বাস্থ্য পরিষেবা নিশ্চিত করা, শিক্ষা এবং সংশ্লিষ্ট অঞ্চলের বিভিন্ন রাজ্যের সমৃদ্ধ সংস্কৃতিকে জনপ্রিয় করে তোলার উপর বিশেষ গুরুত্ব দেওয়া হয়েছে। #8YearsOfPurvottarKalyan” উত্তর-পূর্বাঞ্চলের সার্বিক বিকাশে বিভিন্ন সংস্কারমূলক উদ্যোগ নেওয়া হয়েছে। #8YearsOfPurvottarKalyan”
ভারত ও রাশিয়ার মধ্যে ডাকটিকিট সংক্রান্ত যৌথ বিষয়টি অনুমোদন করল মন্ত্রিসভা

ভারত ও রাশিয়ার মধ্যে ডাক বিভাগের যৌথ টিকিট প্রকাশ সংক্রান্ত চুক্তিটির সম্পর্কে প্রধানমন্ত্রী শ্রী নরেন্দ্র মোদীর পৌরহিত্যে বসা কেন্দ্রীয় মন্ত্রিসভাকে অবহিত করা হয় আজ। ডাকটিকিট প্রকাশের ক্ষেত্রে পারস্পরিক লাভজনক কাজে গতি আনতে এবং একই সঙ্গে ডাক সংক্রান্ত সহযোগিতা দু’দেশের মধ্যে গড়ে তুলতেই এই উদ্যোগ। প্রসঙ্গত, ভারত ও রাশিয়ার মধ্যে দ্বিপাক্ষিক সম্পর্ক দৃঢ় করার ক্ষেত্রে পারস্পরিক স্বার্থ সংশ্লিষ্ট বিষয়গুলিতে আদান-প্রদান আরও জোরদার করা আবশ্যক। এক্ষেত্রে বলা আবশ্যক ভারত ও রাশিয়া দ্বিপাক্ষিক সম্পর্ক বিষয়ক সকল ক্ষেত্রেই একে অপরকে সহযোগিতার হাত বাড়িয়ে দিয়েছে।
প্রধানমন্ত্রী মোদী ও বাংলাদেশের প্রধানমন্ত্রী শেখ হাসিনা যৌথভাবে ভিডিও কনফারেন্সের মাধ্যমে সে দেশে বিভিন্ন উন্নয়নমূলক প্রকল্পের সূচনা করলেন

প্রধানমন্ত্রী নরেন্দ্র মোদী ও বাংলাদেশের প্রধানমন্ত্রী শেখ হাসিনা যৌথভাবে ভিডিও কনফারেন্সের মাধ্যমে সে দেশে বিভিন্ন উন্নয়নমূলক প্রকল্পের সূচনা করেছেন। উভয় নেতা যে প্রকল্পগুলির সূচনা করেন তার মধ্যে রয়েছে – বাস ও লরি সরবরাহ, ৩৬টি সামাজিক চিকিৎসা পরীক্ষাকেন্দ্র, ১১টি জল পরিশোধন কেন্দ্র এবং সে দেশে জাতীয় জ্ঞান-ভিত্তিক ব্যবস্থার সম্প্রসারণ। এই উপলক্ষে প্রধানমন্ত্রী মোদী বলেন, বাংলাদেশের প্রধানমন্ত্রী শেখ হাসিনার সঙ্গে এটি তাঁর ষষ্ঠ ভিডিও সম্মেলন। তিনি আরও বলেন, ভারত ও বাংলাদেশের মধ্যে সম্পর্কের নিবিড়তার ক্ষেত্রে প্রধানমন্ত্রী হাসিনার দূরদৃষ্টি বড় অনুপ্রেরণা যোগায়। আজ যে সমস্ত প্রকল্পের সূচনা হয়েছে সেগুলি কেবল পরিবহণ ব্যবস্থার বিকাশই ঘটাবে না, সেইসঙ্গে জ্ঞান-ভিত্তিক আদানপ্রদানেও গুরুত্বপূর্ণ ভূমিকা নেবে। প্রধানমন্ত্রী বলেন, জাতীয় জ্ঞান-ভিত্তিক ব্যবস্থা ভারত ও বিশ্বের সঙ্গে বাংলাদেশের পণ্ডিতবর্গ ও গবেষণা প্রতিষ্ঠানগুলির মধ্যে যোগসূত্র গড়ে তুলবে। বাংলাদেশে সুলভ গণ-পরিবহণ ব্যবস্থার প্রসারে বাস ও লরিগুলি বড় ভূমিকা পালন করবে। একইভাবে, পরিশ্রুত জল সরবরাহের ক্ষেত্রে জল পরিশোধন কেন্দ্র এবং চিকিৎসা পরীক্ষাকেন্দ্রগুলির মাধ্যমে সে দেশের প্রায় ২ লক্ষ মানুষ উপকৃত হবেন। প্রধানমন্ত্রী আরও বলেন, এই প্রকল্পগুলি সাধারণ মানুষের জীবনযাপনের মানোন্নয়নে ভারত ও বাংলাদেশের সম্পর্কের ক্ষেত্রে গুরুত্বপূর্ণ ভূমিকা পালন করবে। প্রধানমন্ত্রী মোদী বাংলাদেশের সার্বিক উন্নয়নে প্রধানমন্ত্রী শেখ হাসিনার উচ্চাকাঙ্খী প্রকল্পগুলির প্রশংসা করে সেগুলির বাস্তবায়নে ভারতের সমর্থনের কথা পুনরায় ব্যক্ত করেন। ভারত ও বাংলাদেশের মধ্যে দ্বিপাক্ষিক সম্পর্ক আগামীতে থাকবে বলে প্রধানমন্ত্রী প্রত্যয় ব্যক্ত করেন। /…
প্রধানমন্ত্রী শ্রীনরেন্দ্র মোদী সকাশে ওমানের বিদেশ মন্ত্রী

ওমানের বিদেশ মন্ত্রী মিঃ ইউসুফ বিন আলাওয়াই বিন আবদুল্লাহ্‌ আজ এখানেসাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে। ভারত ও ওমানের মধ্যে নিবিড় সম্পর্কের দিকগুলি নিয়ে আলোচনা করেনপ্রধানমন্ত্রী এবং মিঃ ইউসুফ বিন আলাওয়াই বিন আবদুল্লাহ্‌। তাঁর দেশের পক্ষ থেকে মহামান্যসুলতান কাবুস বিন সঈদ আল সঈদের শুভেচ্ছা ও অভিনন্দন বার্তাও তিনি পৌঁছে দেন ভারতেরপ্রধানমন্ত্রীর কাছে। বিনিময়ে মহামান্য সুলতানের প্রতি তাঁর সশ্রদ্ধ অভিনন্দনবার্তা মিঃ ইউসুফ বিন আলাওয়াই বিন আবদুল্লাহ্‌-র মাধ্যমে জানিয়ে দেন প্রধানমন্ত্রীশ্রী নরেন্দ্র মোদী। প্রসঙ্গত উল্লেখ্য, পারস্পরিক সহযোগিতার এক নিবিড় বাতাবরণের মধ্য দিয়েবর্তমানে বিভিন্ন ক্ষেত্রে রূপায়িত হচ্ছে ভারত-ওমান কল্যাণমূলক কর্মসূচি।
সুরাটের হাজিরায় প্রধানমন্ত্রী আগামীকাল সফর করবেন

প্রধানমন্ত্রী শ্রী নরেন্দ্র মোদী আগামীকাল (১৯শে জানুয়ারি) সুরাটের হাজিরায় সফর করবেন। হাজিরায় প্রধানমন্ত্রী এল অ্যান্ড টি আর্মার্ড সিস্টেম্‌স কমপ্লেক্স পরিদর্শন করে একটি ফলক উন্মোচনের মাধ্যমে সেটিকে জাতির উদ্দেশে উৎসর্গ করবেন। নবসারিতে নিরালি ক্যান্সার হাসপাতালের ভিত্তিপ্রস্তরও স্থাপন করবেন। অত্যাধুনিক নিরালি ক্যান্সার হাসপাতাল নবসারির প্রথম সুসংবদ্ধ ক্যান্সার হাসপাতাল হবে। দক্ষিণ গুজরাট ও প্রতিবেশী রাজ্যগুলির ক্যান্সার রোগীরা এর ফলে উপকৃত হবেন। প্রধানমন্ত্রী তিনদিনের গুজরাট সফর করছেন। আগামীকাল শ্রী মোদীর সফরের শেষ দিন। সফরের প্রথমদিন, অর্থাৎ বৃহস্পতিবার তিনি গান্ধীনগরে ‘ভাইব্র্যান্ট গুজরাট’ আন্তর্জাতিক বাণিজ্য প্রদর্শনের উদ্বোধন করেন। এছাড়া, তিনি আমেদাবাদে সর্দার বল্লবভাই প্যাটেল ইনস্টিটিউট অফ মেডিকেল সায়েন্সেস অ্যান্ড রিসার্চ এবং আমেদাবাদ শপিং ফেস্টিভ্যালের উদ্বোধনও করেছেন। এরপর, তিনি আজ গান্ধীনগরে মহাত্মা মন্দির প্রদর্শনী ও কনভেনশন সেন্টারে নবন ভাইব্র্যান্ট গুজরাট শীর্ষ সম্মেলন, ২০১৯-এর উদ্বোধন করেন। /
টি এস আর সুব্রমনিয়ানের মৃত্যুতে শোক প্রকাশপ্রধানমন্ত্রীর

প্রাক্তন পদস্থ সরকারি আধিকারিক শ্রী টি এস আর সুব্রমনিয়ানের মৃত্যুতে শোকও দুঃখ প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “একজন দক্ষ সরকারি আধিকারিক হিসাবে শ্রী টি এস আর সুব্রমনিয়ান নিজেকেস্বতন্ত্রভাবে প্রতিষ্ঠিত করেছিলেন। বিভিন্ন সরকারি বিষয়ে তাঁর বুদ্ধিদীপ্ত লেখনীও মতামতের জন্য তিনি এক বিশিষ্টতা অর্জন করেছিলেন। তাঁর মৃত্যুতে আমি শোকাহত। তাঁরপরিবার-পরিজন এবং বন্ধু স্থানীয় সুহৃদদের মতোই আমিও সমান উদ্বিগ্ন”। …
সংসদে সুস্থবিতর্কের পরিবেশ নিশ্চিত করতে সবকটি দল সহযোগিতা করবে বলে আশা প্রধানমন্ত্রীর

২০১৭-র বাজেটঅধিবেশন আজ শুরু হতে চলেছে। অধিবেশন চলাকালীন সংসদে রাষ্ট্রপতির ভাষণ, বাজেটপ্রস্তাব পেশ এবং বেশ কয়েকটি গুরুত্বপূর্ণ বিষয়ের ওপর আলোচনা ও বিতর্ক অনুষ্ঠিত হবে। সাম্প্রতিকঅতীতে সবকটি রাজনৈতিক দলের সঙ্গেই পৃথক পৃথকভাবে এবং সমষ্টিগতভাবে আলাপ-আলোচনা করাহয়েছে। দেশের জনসাধারণের বৃহত্তর স্বার্থে সংসদের এই অধিবেশনকে যাতে গঠনমূলকবিতর্কের কাজে ব্যবহার করা যায়, তা নিশ্চিত করা সংশ্লিষ্ট সকলেরই অবশ্য কর্তব্য। এই প্রথমবারকেন্দ্রীয় বাজেট পেশ হতে চলেছে পয়লা ফেব্রুয়ারি তারিখে। আপনাদের হয়তো মনে আছে যে,এর আগে কেন্দ্রীয় বাজেট পেশ করা হ’ত বিকেল পাঁচটার সময়। কিন্তু অটল বিহারীবাজেপেয়ী সরকার ক্ষমতায় আসার পর বাজেট পেশের সময়ে বিশেষ পরিবর্তন ঘটানো হয় এবংসংসদের অধিবেশনের সূচনাতেই বাজেট পেশ করার রীতি চালু করা হয়। আরেকটি নতুনপ্রথা চালু হতে চলেছে আজ থেকে। বাজেট পেশের সময় আরও এক মাস এগিয়ে নিয়ে আসা ছাড়াওরেল বাজেটকে অন্তর্ভূক্ত করা হয়েছে সাধারণ বাজেটের মধ্যেই। এই সমস্ত বিষয়ে সংসদেএক দীর্ঘকালীন বিতর্ক চলবে বলে মনে করা হচ্ছে। নতুন এই সিদ্ধান্তের পরিপ্রেক্ষিতেআগামীদিনে বেশ কিছু সুফল মেলারও সম্ভাবনা রয়েছে। দেশবাসীর বৃহত্তর স্বার্থে সংসদেসুস্থ বিতর্কের পরিবেশ নিশ্চিত করার লক্ষ্যে সবকটি রাজনৈতিক দল একযোগে সহযোগিতাকরবে বলে আমি আশাবাদী।
অসমে ভারতেরদীর্ঘতম সেতুর উদ্বোধন করলেন প্রধানমন্ত্রী; ভাষণ দিলেন ঢোলার এক জনসমাবেশে

অসমের ব্রহ্মপুত্র নদীর ওপর ৯.১৫ কিলোমিটার দীর্ঘ ভারতের বৃহত্তম ঢোলা-সাদিয়াসেতুর আজ উদ্বোধন করলেন প্রধানমন্ত্রী শ্রী নরেন্দ্র মোদী। প্রধানমন্ত্রী রূপে শপথ গ্রহণের তৃতীয় বার্ষিকীতে এটি হ’ল তাঁর প্রথম কর্মসূচি। এই দীর্ঘতম সেতু উদ্বোধনের ফলে অসম ও অরুণাচল প্রদেশের মধ্যে যাতায়াতের সময়বিশেষভাবে হ্রাস পাবে। একটি ফলকের আবরণ উন্মোচন করে সেতুটির উদ্বোধনের পর প্রধানমন্ত্রী সেটি ঘুরেদেখেন এবং কয়েক মিনিট হেঁটে বেড়ান ঐ সেতুটির ওপর দিয়ে। পরে, ঢোলায় এক জনসমাবেশে শ্রী মোদী বলেন, এই সেতুটির উদ্বোধনের মাধ্যমেসংশ্লিষ্ট অঞ্চলের জনসাধারণের এক দীর্ঘদিনের প্রতীক্ষার অবসান ঘটল। উন্নয়নের স্বার্থে পরিকাঠামোর প্রসার যে বিশেষভাবে গুরুত্বপূর্ণ সেকথারউল্লেখ করে প্রধানমন্ত্রী বলেন, দেশবাসীর স্বপ্ন ও আশা-আকাঙ্খা পূরণে সতত সচেষ্টরয়েছে কেন্দ্রীয় সরকার। নতুন সেতুটি অসম ও অরুণাচল প্রদেশের মধ্যে সংযোগ ও যোগাযোগআরও বাড়িয়ে তুলবে বলে তিনি মনে করেন। প্রধানমন্ত্রীর মতে, সেতুর উদ্বোধনের মধ্যদিয়ে এক বড় ধরণের অর্থনৈতিক বিকাশের পথ প্রশস্ত হ’ল। শ্রী মোদী বলেন, পূর্ব ও উত্তর-পূর্ব ভারতে অর্থনৈতিক বিকাশের সম্ভাবনারয়েছে প্রচুর এবং এই সেতু কেন্দ্রীয় সরকারের ঐ লক্ষ্য পূরণের এক বিশেষ প্রচেষ্টামাত্র। প্রধানমন্ত্রী বলেন, নতুন সেতুটি সাধারণ মানুষের জীবনযাত্রায় এক ইতিবাচকপরিবর্তনের সূচনা করবে। দেশের জলপথগুলির উন্নয়নেও কেন্দ্রীয় সরকার বিশেষ গুরুত্বদিচ্ছে বলে উল্লেখ করেন তিনি। উত্তর-পূর্ব ভারতের সঙ্গে দেশের অন্যান্য অংশের উন্নত সংযোগ ও যোগাযোগ গড়েতোলা যে কেন্দ্রীয় সরকারের এক বিশেষ অগ্রাধিকারের বিষয়, সেকথার উল্লেখ করেপ্রধানমন্ত্রী বলেন, এই লক্ষ্যে সংশ্লিষ্ট কর্মপ্রচেষ্টাকে আরও গতিশীল করে তোলাহয়েছে। উত্তর-পূর্ব ভারতে যোগাযোগের প্রসার ও উন্নয়নের পথ ধরে দক্ষিণ-পূর্ব এশিয়ারসঙ্গে সংশ্লিষ্ট অঞ্চলের অর্থনৈতিক সম্পর্ক আরও জোরদার হয়ে উঠবে বলে মত প্রকাশকরেন প্রধানমন্ত্রী। দেশের উত্তর-পূর্বাঞ্চলের পর্যটন সম্ভাবনা সম্পর্কেও আশা ব্যক্ত করেন শ্রীনরেন্দ্র মোদী। তিনি বলেন, ঢোলা-সাদিয়া সেতুটির নামকরণ বিশিষ্ট কবি, সুরকার ওসঙ্গীত শিল্পী ভূপেন হাজারিকার নামে করার সিদ্ধান্ত নিয়েছে কেন্দ্রীয় সরকার। …
ভারত এবং সুইডেনের প্রধানমন্ত্রীর মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ টেলিফোনে সুইডেনের প্রধানমন্ত্রী স্টেফান লোফভেনর সঙ্গে কথা বলেছেন। উভয় নেতাই কোভিড-১৯ সংক্রমণ নিয়ন্ত্রণ এবং এর জেরে নিজের নিজের দেশে স্বাস্থ্য ও অর্থনৈতিক ক্ষেত্রে যে প্রভাব পড়েছে, তা দূর করতে কি কি পদক্ষেপ গ্রহণ করা হয়েছে তা নিয়ে আলোচনা করেন। দুই নেতাই উভয় দেশের বিজ্ঞানী এবং গবেষকদের মধ্যে তথ্য আদান প্রদান ও কার্যকরী সহযোগিতার বিষয়ে সহমত পোষণ করেন, যাতে সারা বিশ্ব যেভাবে কোভিড-১৯ সংক্রমণ প্রতিরোধে প্রয়াস চালাচ্ছে তাতে তারা সাহায্য করতে পারেন। বর্তমানে ভ্রমণ নির্দেশিকার কারণে দুই দেশের অনেক নাগরিকই একে অপরের দেশে আটকে পড়েছেন, তাই এই সময়ে তাদের প্রয়োজনীয় সাহায্য ও যথাযথ সুযোগসুবিধা প্রদানের বিষয়ে উভয় নেতাই সহমত পোষণ করেন। কোভিড-১৯ সংক্রমণ প্রতিরোধে চিকিৎসা সরঞ্জাম সরবরাহের সমস্যা দূর করতে উভয় দেশের আধিকারিকরা আগামী দিনে একে অপরের সঙ্গে সমন্বয় বজায় রেখে চলবে বলেও তাঁরা সহমত ব্যক্ত করেন ।
ভূ-বিজ্ঞান সম্পর্কিত আন্তর্জাতিক সম্মেলন দিল্লিতে ২০২০ সালে

২০২০ সালে ৩৬তম আন্তর্জাতিক ভূ-বিজ্ঞান আলোচনা সম্মেলন (ইন্টারন্যাশনাল জিওলজিক্যাল কংগ্রেস) আয়োজনের লক্ষ্যে ‘৩৬তম আন্তর্জাতিক ভূতাত্ত্বিক কংগ্রেস (আই জি সি)’ গঠনের অনুমোদন দিয়েছে কেন্দ্রীয় মন্ত্রিসভা। ভারতীয় সমিতি নথিভুক্তি আইন, ১৮৬০ অনুসারে এই কংগ্রেস গঠন করা হবে। বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে এই কংগ্রেস গঠনের বিষয়টিতে সম্মতি দেওয়া হয়। ভারতীয় উপমহাদেশে ভূতত্ত্ব বিজ্ঞানের প্রসার ও উন্নয়নের লক্ষ্যে এই সম্মেলনটি আয়োজিত হবে দিল্লিতে ২০২০ সালের ২-৬ মার্চ পর্যন্ত। এজন্য ৫২ কোটি টাকার বাজেট বরাদ্দের বিষয়টিও অনুমোদন লাভ করেছে কেন্দ্রীয় মন্ত্রিসভার। সম্মেলনের উদ্যোগ আয়োজনের প্রস্তুতিপর্ব সেরে ফেলতে এই অর্থ ব্যয় করা হবে ২০১৮-১৯ সাল পর্যন্ত। মূল সম্মেলনের এক বছর আগে সংশোধিত ব্যয় বরাদ্দের হিসাব পেশ করে অতিরিক্ত সংস্থানের মঞ্জুরি চাওয়া হবে। ‘৩৬তম আন্তর্জাতিক ভূ্-বিজ্ঞান কংগ্রেস (আই জি সি)’ আয়োজনের যৌথ দায়িত্বে রয়েছে – কেন্দ্রীয় খনি এবং কেন্দ্রীয় ভূ-বিজ্ঞান এই দুটি মন্ত্রক। এদেশের বিজ্ঞানের পঠন-পাঠন ও গবেষণা সংক্রান্ত বিভিন্ন প্রতিষ্ঠান সহযোগিতা করবে এর উদ্যোগ আয়োজনে। প্রতিবেশী দেশগুলির সহযোগিতাও পাওয়া যাবে এই সম্মেলন উপলক্ষে। আশা করা হচ্ছে, ৭ হাজারেরও বেশি ভূ-বিজ্ঞানী যোগ দেবেন ৫ দিনের এই সম্মেলনে। খনিজ অনুসন্ধান, খনন কাজ, পরিবেশ ব্যবস্থাপনা, জলবায়ু পরিবর্তন সম্পর্কিত সমীক্ষা, প্রাকৃতিক বিপর্যয় মোকাবিলা সহ ভূ-বিজ্ঞান সংক্রান্ত বিভিন্ন ক্ষেত্র উপকৃত হবে কংগ্রেসে অংশগ্রহণকারী বিশিষ্ট বিজ্ঞানীদের মতামত ও পরামর্শ থেকে।
কেন্দ্রীয় মন্ত্রিসভা ভারত ও ফিনল্যান্ডের মধ্যে পর্যটন ক্ষেত্রে সহযোগিতা সুদৃঢ় করার লক্ষ্যে মউ স্বাক্ষরের প্রস্তাবে সায় দিল

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ভারত ও ফিনল্যান্ডের মধ্যে পর্যটন ক্ষেত্রে সহযোগিতাকে সুদৃঢ় করার লক্ষ্যে সমঝোতাপত্র বা মউ স্বাক্ষরের প্রস্তাবে সায় মিলেছে। দুই দেশের মধ্যে এই মউ স্বাক্ষরিত হলে পর্যটন ক্ষেত্রে দ্বিপাক্ষিক সহযোগিতা প্রসারিত হবে, সহযোগিতামূলক অংশীদারিত্বের ভিত্তি আরও সুদৃঢ় হবে। একই সঙ্গে, পর্যটন ক্ষেত্রের সঙ্গে যুক্ত তথ্য, জ্ঞান ও বিশেষজ্ঞ আদান-প্রদান সম্ভব হবে। পর্যটন নীতি প্রণয়ন, রূপায়ণ ও তার মানোন্নয়নের ক্ষেত্রে সঠিক মান নির্ণয়ে অভিজ্ঞতা বিনিময় করা যাবে। যৌথ বা পরীক্ষামূলকভাবে গৃহীত পর্যটন প্রকল্পগুলিতে অংশীদারিত্ব গড়ে তোলার পাশাপাশি, অভিজ্ঞতা সঞ্চয়ে বৈঠক বা কর্মশিবির আয়োজন তথা একে অপরের দেশ ভ্রমণের সুযোগ মিলবে। দুই দেশের বিশেষজ্ঞদের নিয়ে কর্মশিবির আয়োজন করে পর্যটন ক্ষেত্রের সেরা পন্থা-পদ্ধতিগুলি নিয়ে পারস্পরিক মতবিনিময় হবে। এমনকি, বহুপাক্ষিক উন্নয়নমূলক কর্মসূচির প্রেক্ষিতে অংশীদারিত্ব গড়ে তোলার ক্ষেত্রেও এই সমঝোতাপত্র উৎসাহ যোগাবে। দ্বিপাক্ষিক এই সমঝোতাপত্র স্বাক্ষরের ফলে ভারতে আগত ফিনল্যান্ডের পর্যটকের সংখ্যা আরও বাড়বে বলে মনে করা হচ্ছে।
চণ্ডীগড়ের পুরাতাত্ত্বিক সংগ্রহশালায় প্রাচীন ঐতিহ্যের নিদর্শন পরিদর্শন করলেন শ্রী মোদী ও মিঃ ওলাঁদ

চণ্ডীগড়ের সরকারি সংগ্রহশালা ও আর্ট গ্যালারি আজ পরিদর্শন করেন প্রধানমন্ত্রী শ্রী নরেন্দ্র মোদী এবং ফ্রান্সের প্রেসিডেন্ট মিঃ ফ্রাঁসোয়া ওলাঁদ। ফরাসী প্রেসিডেন্ট এক রাষ্ট্রীয় সফরে আজ এসে পৌঁছেছেন ভারতে। সরকারি মিউজিয়াম ও আর্ট গ্যালারি পরিদর্শন ছিল তাঁদের আজকের সরকারি কর্মসূচির অন্তর্ভুক্ত। হিমালয়ের পাদদেশ থেকে যে সমস্ত পুরাতাত্ত্বিক নিদর্শন পাওয়া গেছে তার এক সংগ্রহও ঘুরে দেখেন দুই নেতা। এই নিদর্শনগুলি অতি সুপ্রাচীনকালের। সম্ভবত, ২৬ লক্ষ বছর আগেকার, যখন মানবসভ্যতার উন্মেষ ঘটেছিল পৃথিবীর বুকে। ফ্রান্সের প্রাকৃতিক ইতিহাস সম্পর্কিত জাতীয় সংগ্রহশালার প্রাগৈতিহাসিক দপ্তর এবং চণ্ডীগড়ের পুরাতাত্ত্বিক ও নৃতাত্ত্বিক সমীক্ষা ও গবেষণা সমিতির মিলিত সহযোগিতা ও অনুসন্ধানের ফলশ্রুতিতেই আবিষ্কৃত হয়েছে সুপ্রাচীন যুগের বিরল এই নিদর্শনগুলি। এ ব্যাপারে পারস্পরিক সহযোগিতা প্রসার সম্পর্কিত একটি চুক্তিও স্বাক্ষরিত হয়েছিল ভারত ও ফ্রান্সের মধ্যে। পুরাতাত্ত্বিক আবিষ্কারগুলির মধ্যে রয়েছে ২০০টি প্রস্তরীভূত শিলা নিদর্শন সহ ১৫০০টি জীবাশ্ম। চণ্ডীগড়ের অদূরে মাসোল অঞ্চলের ৫০ একর এলাকার বিভিন্ন স্থানে খনন ও অনুসন্ধান চালিয়ে এই নিদর্শনগুলি আবিষ্কার ও উদ্ধার করা হয়েছে। পুরাতাত্ত্বিক এই আবিষ্কারগুলি সম্পর্কে সমীক্ষা, গবেষণা ও তথ্য নিবন্ধের আকারে প্রকাশিত হচ্ছে ‘পালেভোল রিভিউ’ পত্রিকাটিতে। এই আবিষ্কারের কাজে সাফল্যের জন্য ভারত-ফ্রান্স যৌথ সমীক্ষা ও গবেষণাদলটিকে অভিনন্দন জানান প্রধানমন্ত্রী শ্রী নরেন্দ্র মোদী এবং ফ্রান্সের প্রেসিডেন্ট ফ্রাঁসোয়া ওলাঁদ। দু’দেশের মিলিত সহযোগিতার সাফল্য বলে তাঁরা বর্ণনা করেন এই ঘটনাকে। দু’দেশের সাংস্কৃতিক ঐতিহ্যের পুনরাবিষ্কার, সংরক্ষণ ও বিকাশে ভারত ও ফ্রান্সের মধ্যে যে দীর্ঘস্থায়ী সাংস্কৃতিক ও সহযোগিতামূলক সম্পর্ক রয়েছে এই নিদর্শনগুলির আবিষ্কার তারই ফসল বলে মনে করেন দুই নেতা। এই সমস্ত আবিষ্কার দু’দেশের যৌথ প্রচেষ্টার ক্ষেত্রে ভবিষ্যতে আরও গুরুত্বপূর্ণ হয়ে উঠবে বলে আশা প্রকাশ করেন প্রধানমন্ত্রী শ্রী মোদী এবং ফরাসী প্রেসিডেন্ট মিঃ ওলাঁদ।
কর্ণাটক প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী কর্ণাটকের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। শুভেচ্ছা বার্তায় প্রধানমন্ত্রী বলেছেন,‘কর্ণাটকের প্রতিষ্ঠা দিবসে রাজ্যবাসীকে আমার অনেক শুভেচ্ছা জানাই। অগ্রগতির নতুন নতুন উচ্চতায় কর্ণাটক পৌঁছে যাক, এই প্রার্থনা করি।”
ভারতীয় বৈদেশিক বাণিজ্য সংস্থার অধীনস্থ সেন্টার ফর ট্রেড অ্যান্ড ইনভেস্টমেন্ট ল’র বিশ্ব বাণিজ্য সংস্থায় ভারতের স্থায়ী মিশন এবং দ্য গ্র্যাজুয়েট ইন্সটিটিউট, জেনেভার সেন্টার ফর ট্রেড অ্যান্ড ইকনোমিক ইন্টিগ্রেশনের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন

নয়াদিল্লি, ১৮ অগাস্ট, ২০২১ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভারতীয় বৈদেশিক বাণিজ্য সংস্থার অধীনস্থ সেন্টার ফর ট্রেড অ্যান্ড ইনভেস্টমেন্ট ল’র বিশ্ব বাণিজ্য সংস্থায় ভারতের স্থায়ী মিশন এবং দ্য গ্র্যাজুয়েট ইন্সটিটিউট, জেনেভার সেন্টার ফর ট্রেড অ্যান্ড ইকনোমিক ইন্টিগ্রেশনের মধ্যে স্বাক্ষরিত সমঝোতাপত্রে অনুমোদন দেওয়া হয়েছে। দ্য গ্র্যাজুয়েট ইন্সটিটিউট অফ ইন্টারন্যাশনাল অ্যান্ড ডেভেলপমেন্ট স্টাডিজ-এর সিটিইআই-এর সঙ্গে স্বাক্ষরিত সমঝোতাপত্র অনুযায়ী, সিটিআইএল-এর কর্মীরা বিভিন্ন গুরুত্বপূর্ণ গবেষণা সম্পর্কে মূল্যবান তথ্য সংগ্রহ করতে পারবেন। এছাড়াও, বাণিজ্য দপ্তরের আধিকারিক, সিটিআইএল-এর গবেষক এবং শিক্ষাবিদরা আন্তর্জাতিক ব্যবসা-বাণিজ্যের বিষয়ে সমকালীন বিভিন্ন তথ্য জানতে পারবেন। এর ফলে, তাঁদের দক্ষতা বৃদ্ধি পাবে এবং আন্তর্জাতিক ব্যবসা-বাণিজ্য ও বিনিয়োগ সংক্রান্ত আইনে ভারতের অবস্থান সুদৃঢ় হবে। এই সমঝোতাপত্র অনুযায়ী, সিটিআইএল, বাণিজ্য দপ্তর ও অন্যান্য সরকারি সংস্থার কর্মীরা সিটিইআই-এর থেকে বিভিন্ন তথ্য সংগ্রহ করতে পারবেন। এর সাহায্যে আন্তর্জাতিক ব্যবসা-বাণিজ্যের আলোচনা এবং বাণিজ্য সংক্রান্ত বিভিন্ন বিবাদের নিষ্পত্তিতে ভারতের সুবিধা হবে। বিস্তারিত : এই সমঝোতাপত্র অনুসারে, ভারত, সুইজারল্যান্ড সহ অন্যান্য দেশের শিক্ষাবিদ, নীতি প্রণয়নকারী, ছাত্রছাত্রী এবং বাণিজ্য আইন নিয়ে যাঁরা কাজ করেন – তাঁরা আন্তর্জাতিক বাণিজ্য ও বিনিয়োগের নতুন নতুন বিষয় সম্পর্কে জানতে পারবেন। এই সমঝোতাপত্র তিন বছরের জন্য কার্যকর হবে।
মহাত্মা গান্ধী এবং লাল বাহাদুর শাস্তীর জন্মজয়ন্তীতে প্রধানমন্ত্রীর শ্রদ্ধাঞ্জলী

প্রধানমন্ত্রী শ্রী নরেন্দ্র মোদী মহাত্মা গান্ধী এবং লাল বাহাদুর শাস্তীর জন্মজয়ন্তীতে শ্রদ্ধা অর্পণ করে বলেছেন, ‘গান্ধী জয়ন্তী উপলক্ষ্যে রাষ্ট্রপিতাকে শত শত প্রণাম । আজ থেকে আমরা পুজনীয় বাপুর ১৫০তম জন্মজয়ন্তী বর্ষে প্রবেশ করছি। এটি আমাদের সামনে বাপুজির স্বপ্ন বাস্তবায়নের লক্ষ্যে কাজ করার অনেক বড় সুযোগ। সৌম্য ব্যক্তিত্ব, কুশল নেতৃত্ব এবং দৃঢ় প্রত্যয় এর প্রতীক। লাল বাহাদুর শাস্ত্রীজিকে তার জন্মজয়ন্তীতে বিনম্র শ্রদ্ধা জানাই।’
স্বাস্থ্যক্ষেত্রে ভারত ও মালদ্বীপের মধ্যে সমঝোতাপত্র স্বাক্ষর

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভারত ও মালদ্বীপের মধ্যে ২০১৪ সালের জানুয়ারি মাসে স্বাক্ষরিত স্বাস্থ্য সংক্রান্ত সমঝোতাটি ‘কর্মপরবর্তী অনুমোদন’ দেওয়া হয়েছে। সমঝোতাটি নিম্নলিখিত ক্ষেত্রগুলিতে সহযোগিতার জন্য স্বাক্ষরিত হয়েছিল :- ক) দু’দেশের মধ্যে চিকিৎসক, চিকিৎসা আধিকারিক, চিকিৎসা বিশেষজ্ঞদের প্রশিক্ষণ ও বিনিময়। খ) স্বাস্থ্যক্ষেত্রে মানবসম্পদ উন্নয়ন এবং স্বাস্থ্য পরিষেবা কেন্দ্র গড়ে তুলতে সহায়তা। গ) মেডিকেল এবং স্বাস্থ্য গবেষণা উন্নয়নে সহযোগিতা। ঘ) স্বাস্থ্য পরিষেবা এবং জনস্বাস্থ্য পরিষেবা পরিচালন ক্ষেত্রে সহযোগিতা। ঙ) জেনেরিক এবং অন্যান্য প্রয়োজনীয় ওষুধপত্র সংগ্রহ ও সরবরাহের ক্ষেত্রে সহযোগিতা। চ) সুস্বাস্থ্য বিষয়ে সচেতনতা ও রোগ প্রতিরোধ। ছ) দেশজ ঐতিহ্যের চিকিৎসার ওষুধপত্র। জ) টেলিমেডিসিন ঝ) দু’দেশের আলোচনার মধ্যে স্থির করা স্বাস্থ্যক্ষেত্রের অন্যান্য যে কোনও বিষয়ে সহযোগিতা। এই সমঝোতাচুক্তির ফলে স্বাস্থ্যক্ষেত্রে দু’দেশের মধ্যে সহযোগিতা আরও বৃদ্ধি পাবে বিশেষ করে, মালদ্বীপে স্বাস্থ্যক্ষেত্রের জন্য মানবসম্পদ উন্নয়ন ও চিকিৎসা ব্যবস্থা গড়ে তোলায় সহায়তা হবে। স্বাস্থ্যক্ষেত্রে বর্ধিত এই সহযোগিতা দু’দেশের মধ্যে মৈত্রী সম্পর্কে ইতিবাচক প্রভাব ফেলবে।
প্রধানমন্ত্রী জনগণকে নবরাত্রির শুভেচ্ছা জানিয়েছেন

নতুন দিল্লি, ২ এপ্রিল, ২০২২ প্রধানমন্ত্রী শ্রী নরেন্দ্র মোদী নবরাত্রি উপলক্ষে জনগণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন "সকল দেশবাসীকে নবরাত্রির শুভেচ্ছা। শক্তির পুজোর এই উৎসব সবার জীবনে নতুন শক্তির সঞ্চার করুক।"
নিউইয়র্ক শহরে জি-৪ শীর্ষ বৈঠকে যোগ দেবেন প্রধানমন্ত্রী

স্যান জোশ-এ তেসলা মোটর্স পরিদর্শন করবেন নরেন্দ্র মোদী ডিজিটাল ইন্ডিয়া এবং ডিজিটাল টেকনোলজির ওপর ভাষণ দেবেন তিনি নিউইয়র্ক শহরে আয়োজিত জি-৪ শীর্ষ বৈঠকে যোগ দেবেন প্রধানমন্ত্রী শ্রী নরেন্দ্র মোদী। ভারত ছাড়াও জি-৪ গোষ্ঠীতে রয়েছে ব্রাজিল, জার্মানি ও জাপান। রাষ্ট্রসঙ্ঘের নিরাপত্তা পরিষদের সংস্কার প্রসঙ্গে এই শীর্ষ বৈঠকে নেতৃবৃন্দের মধ্যে আলাপ-আলোচনা হবে। এরপর প্রধানমন্ত্রী যাবেন ক্যালিফোর্নিয়ার স্যান জোশে। তিনি তেসলা মোটর্স পরিদর্শন করবেন এবং টিম কুক (অ্যাপেল আই.এন.সি.), সত্য নাদেলা (মাইক্রোসফ্ট), সুন্দর পিচাই (গুগল) এবং শান্তনু নারায়ণ (অ্যাডোব) সহ বিভিন্ন তথ্য প্রযুক্তি সংস্থার শীর্ষ কর্তা ব্যক্তিদের সঙ্গে দেখা করবেন। ডিজিটাল ইন্ডিয়া এবং ডিজিটাল টেকনলোজি সম্পর্কেও প্রধানমন্ত্রী তাঁর বক্তব্য পেশ করবেন।